open-index/open-wikipedia-markdown huggingface dataset:
Uclidi

**Uclidi d'Alejandria** (arreol 325 a.C.; 265 a.C.) hue un matemáticu griegu que vivió en Alejandría, Egitu. Poquinu sabemus al tentu la su pressona, peru p'angunus, que vivió allí quandu Tolomeu II era faraón.

Albonda henti ve a Uclidi cumu *el pairi la [[Heumetría|Heometria]]*, la quala es una parti emportanti las matemáticas. El su labutu más populal es *Los Elimentus d'Uclidi*. Pa muchus esti libru es el más puliu manual (libru pa enseñal henti.
 
Nel libru, s'esmiença dendi un haci chiquininu d'assiomas (bichus que se piensan sel verdá). Uclidi alogu muestra las propieais de los ohetus heométricus i de los númirus enterus, sostribau nessus assiomas. Prebó que las ideas superioris son verdá dendi las ideas inferioris. Esti es el mesmu métou que los muelnus matemáticus gastan. Se le llama métou assiomáticu.

Uclidi tamién escrebió al tentu la perpestiva, seción cónica, heometría esférica i supifíciis quairás. 

Nu se sabi óndi u quándu tuvió nacéncia u de qué murió.
Wikipedia en asturianu

La **Wikipedia en asturianu** es la eición de Wikipedia en asturianu. Encetó a huncional el 2 d'agostu e 2004 i el 20 e noviembri e 2007 logró superal los 10.000 artículus. En agostu e 2008, con 11.613 artículus, es la Wikipedia 77 pol númeru d'artículus. 

## Atihus esternus
*Wikipedia n'asturianu
Nuversidá de Burgus

La **Nuversidá de Burgus** es una nuversidá hundá en 1994 comu escisión dela Nuversidá de Valladolís a partil del campus qu'ésta tinia ena ciá de Burgus.

## Centrus
La Nuversidá de Burgus tien 5 centrus propius:
*Facultá de Cencias (https://web.archive.org/web/20071111144642/http://www2.ubu.es/fcien/)
*Facultá de Cencias Económicas i Impresarialis (https://web.archive.org/web/20071017061631/http://ubu.es/centrosydepar/facultades/facultadccee.htm)
*Facultá de Derechu (https://web.archive.org/web/20071017061625/http://ubu.es/centrosydepar/facultades/derecho.htm)
*Facultá d'Umaniais i Eucáncia (https://web.archive.org/web/20050403135557/http://www2.ubu.es/fhye/)
*Escuela Politénica Superiol  (https://web.archive.org/web/20071116221535/http://www2.ubu.es/eps/)

Amás, la nuversidá cuenta con otrus 3 centrus ascritus:
*Escuela Nuversitaria d'Enfermeria (https://web.archive.org/web/20071016104722/http://ubu.es/centrosydepar/escuelas/enfermeria.htm)
*Escuela Nuversitaria de Relacionis Laboralis (https://web.archive.org/web/20071013182556/http://ubu.es/centrosydepar/escuelas/reclabo.htm)
*Escuela Nuversitaria de Turismu (https://web.archive.org/web/20071119232848/http://www.ubu.es/centrosydepar/escuelas/turismo.htm)

## Assitiamentu
La Nuversidá de Burgus tieni los sus centrus assitiaus en dos campus:
* San Amaro / Hospital del Rey: Al oesti la ciá, ena salia pola antigua carretera N620 a Valladolís. Aquí s'alcuentran el retorau, servicius centralis, biblioteca, comeol i una tupa resiencias universitárias, assín cumu las facurtais de Céncias, Céncias Económicas i Impresarialis, Derechu, Umaniais i Eucáncia, i el eificiu "La Milanera" (ondi s'alcuentra la Escuela Politénica Superiol, hormá polas escuelas ténicas d'Aparehaoris, Obras Púbricas i Caminus, Canalis i Puertus).
* Riu Vena / Vigón: Nel centru la ciá, cercana a la salia norti direción Cantábria (Av. Cantabria, anteriolmenti Av. del General Vigón). Sei orihinal la Escuela Politénica Superiol, anteriolmenti Escuela Univelsitária Politénica dependienti e Valladolís, i embrión de la univelsiá atual. Aquí tamién s'alcuentran las dependencias la UNED.

### Hospital del Rey
El **Hospital del Rey**, assitiau unta el Caminu de Santiagu, hue hundau por Afonsu VIII en 1195. Dependienti el Monesteriu Santa María la Real de Las Huelgas, costituía un gran centru d'acogía de peregrinus. Junta la su entrá prencipal, la *Puerta de Romeros*, s'encuentra la *Ermita de San Amaro* i el cementeriu ondi s'enterraba alos peregrinus qu'espenaban.

Atualmenti, s'encuentran assitiaus allí el retorau, la Facultá de Derechu i la biblioteca antigua. Nel bellu entornu enjardinau dessisti un tableru d'axedrés, ondi en veranu s'organizan ativiais musicalis coincientis conos cursus de veranu dela nuversidá.

## Atijus p'ahuera

* Web dela Nuversidá de Burgus
* El Hospital del Rey
* Centro Virtual Cervantes: El Camino de Santiago
Nuversidá d'Estremaúra

La **Nuversidá d'Estremaúra** (oficialmenti en castellanu: *Universidad de Extremadura*) es un centru nuversitariu assitiau n'Estremaúra, i tuvu nacencia en 1973 (enque es a finalis delos 60 cuandu esmiençan a deprendel-si angunas materias nuversitarias ena región).

A pesal dela su relativa joventú i d'estal vertebrá nuna estrutura de campus nuversitarius multidisciplinaris, la su devisión dendi el origin en dos semidistritus, con seis en Caçris i Badajós (capitalis delas dos provincias que horman la comunidá autónoma d'Estremaúra) i un prencipiu d'equilibriu respetu del su desarrollu, á hechu que en esta nuversidá las facultais i escuelas aigan teníu un protagonismu bastanti emportanti ena via nuversitaria. Es pol essu que los centrus dela nuversidá estremeña sonin los lexis al reol delos cualis se desenreoa el aprendizagi nuversitariu superiol, la envestigación, docencia i gran parti delas atividais d'estensión nuversitaria ena su aceción mas ampria. 

La Nuversidá d'Estremaura cuenta con quatru campus: Badajós, Caçris, Méria i Praséncia.

Junta las nuversidais de Cantabria, Castilla-La Mancha, Islas Balearis, La Rioja, Navarra, Ovieu, País Vascu i Çaragoça, horma el grupu de nuversiais que son únicas ena su comunidá autónoma.

## Oservatorius astronómicus
Nel campus de Badajós, assitiau enas aldefueras dela ciá, ai estalau un oservatoriu astronómicu, dedicau ala fotometría CCD, que cuenta con un refretol newtonianu de 40 cm de diámetru i trebaja conjuntamenti con el estalau nel campus de Caçris, el catadiótricu de 20.3 cm assitiau en Aldea Moret, enas aldefueras de Caçris (Oservatoriu Astronómicu de Caçris) i el catadiótricu de 35.5 cm estalau nel Oservatoriu "Las Pegueras", en Navas de Oro (Segovia, Castilla), dambus los dos dedicaus ala fotometría en banda V d'estrellas variabris.

## Campus Virtual dela UEx

El Campus Virtual dela Nuversidá d'Estremaúra (CVUE) premiti compremental la educación que los alunus recibin enas aulas. Sostribandu-si enas nuevas tenologías dela información i la comunicación, se pretendi dotal tantu a professoris i alunus, comu a pressonal d'alministración i servicius, de herramientas que amprian i mejoran los processus d'enseñaeru-aprendizagi i de labutu cordinau. La UEx promuevi la colaboración virtual pa lleval a cabu estos processus, rompiendu d'esta horma con modelus más traicionalis.

El CVUE aloja CALA, el Campus Libri i Abiertu, ondi s'encuentra Epistemowikia.

## Atijus p'ahuera

* Nuversidá d'Estremaúra
* Campus Virtual dela Nuversidá d'Estremaúra
* El "Campus Libre y Abierto"
* Grupu 9 de Nuversidais
* Epistemowikia en castellanu
* Epistemowikia, la "Hiperenciclopedia Libre y Abierta"
Taju

**Taju** (en castellanu, *Tajo*, i en purtugués, *Tejo*) es el riu mas largu la Península Ibérica. El su nombri provini del latín *taliāre*, cortal.

La su nacéncia s'alcuentra enos Montes Universalis, ena rama ociental del Sistema Ibéricu, i, aluspués d'acorrel 1.008 qm, llega al océanu Alánticu, pol Lisboa. Ena su desembocaura holma el estuáriu el Mari la Paha, nel que cai un caudal meyu e 444 hm³ pol segundu.

Enos sus primerus 816 qm atraviesa España, ondi ahila pol cuatru Comuniais Autúnomas (Aragón, Castilla-La Mancha, Madril i Estremaura) i un total de seis províncias (Teruel, Cuenca, Guadalahara, Toleu, Mairil i Caçris).

Aluspues de sel el arrayu entri España i Purtugal duranti 47 qm, entra nesti úrtimo pais. Aquí acorri 145 qm, a través de las rehionis traicionalis de Artu Alentehu, Ribatehu i Estremaura purtuguesa, enas que s'entegran los distritus de Portalegre, Santarém i Lisboa.

Las ciais mas emportantis polas que pasa son Aranjuez, Toleu i Talavera dela Reina, en España, i Abrantes, Santarém i Lisboa, en Purtugal.

La su cuenca tini una superfici total de 80.600 qm². Es la de mayol puebración la Península Ibérica, con mas de dies millonis d'abitantis. Cabi destacal que nella s'alcuentran las árias metrupolitanas de Mairil i Lisboa.

La cuenca e Taju arcança una capaciá total d'embalsi d'alreol los 14.500 hm³. En referéncia al territoriu español, s'alcuentra regulá pola Confeeración Idrugráfica e Tahu, olganismu dependiente el Ministériu e Meyu Ambienti. El trasvasi "Tahu-Segura" deriva parti el caudal del riu a la zona suroriental d'España.
El su cursu artu está incluiu endrentu el Parqui Natural del Artu Tahu, ena província e Guadalahara. Tamién el su cursu meyu-bahu está protehiu legalmenti, meyanti el Parqui Nacional de Monfragüi, assitiau ena província e Caçris. Ena su desembocaura s'alcuentra la Reserva Natural del Estuariu el Tahu.

## Enhormación
* **Situación**: Centru-oesti e la Península Ibérica, la su cuenca arrecohi auguas de las comuniais autónumas d´Aragón (nacencia), Castilla i Lión, Castilla-La Mancha i Comuniá e Madrí (cursu meyu), Estremaura (cursu meyu- bahu) i Purtugal (cursu bahu).

* **Nacencia**: Huenti García, Sierra d'Albarracín (Província e Teruel) a 1593 metrus d´artitú.

* **Desembocaura**: Océanu Atlánticu pol Lisboa, hormandu el estuariu e la mari e la Paha.

* **Longol**: 1007 km (731 km en España i 275 km en Purtugal).

* **Afluentis prencipalis**: Harama, Guadarrama, riu e la Hos Seca (qu´es el primel i mas emportanti), Tiétar (el qu´aporta mayol parti el su caudal), Alberchi i Alagón pola derecha. Guadiela, Ibor, Almonti, Salor, i Sever pola gocha.

* **Puebracionis qu'atraviesa**: Trillu, Saceón, Aranhués, Toleu, Talavera la Reina i Alcántara en España. Abrantis, Costancia (Constância), Santarém i Lisboa en tierras purtuguesas.

## Huentis

## Atijus
* Confederación idrográfica el Tahu
* Estau e los embalsis de la cuenca el Tahu
Unión Uropea

La **Unión Uropea** (**UU**) es una organiçación internacional holmá por vintiochu Estaus miembrus que, mesmamenti comu el su nombri indica, s'alcuentran en Uropa, anque algunus de los sus territórius s'estiendin más p'allá del continenti. Hue estabelecia el 1 Noviembri de 1993, quandu entró en vigol el Tratau dela Unión Uropea, huendu entoncis la sucesora de la Comunidá Económica Uropea, criá en 1957.

## Paisis biembrus
Estus son los biembrus que ogañu conholman esta unión:
# Alemaña
# Francia
# Bélgica
# Paisis Baxus
# Lussembulgu
# Italia
# Irlanda
# Dinamarca
# Grecia
# España
# Portugal
# Áustria
# Suecia
# Finlandia
# Poloña
# Letonia
# Lituania
# Estonia
# Ungria
# Repúbrica Checa
# Eslovaquia
# Eslovenia
# Malta
# Chipri
# Rumania
# Bulgaria
# Croacia
Ain angunus paisis que son candidatus pa entral nesta unión, comu Macedónia del Norti i Turquia. El Reinu Uníu hue biembru entri 1973 i 2020.
Valcorcheru i Sierra el Gordu

El Paisahi protehiu **Monti Valcorcheru i Sierra el Gordu** s´alcuentra ena província e Caçris, nel términu municipal de Prasencia, enas estribacionis de los Montis de Traslasierra (concretamenti ena conocia cumu Sierra el Gordu.)

## Superfici

Comprendi la totaliá el "Monti d´Utiliá Púbrica CC-111" i tolos sus encravaus. Tiini una superfici e 1.184 etáreas, 56 áreas i 36 centiáreas.

## Frora

Prencipalmenti la zona está puebrá pol alcornoquis, que son los que le dan nombri (Valli el Corchu), peru tamién cuenta con numerosus fresnus, robris, piruétanus i encinas.

## Singulariá

El artu valol estéticu el “Monti Valcorcheru” tiini la su razón de sel en un caraterísticu relievi abrutu i quebrau, con afroracionis graníticas (son abundantis los canchalis en esta zona). 

Traicionalmenti, el monti se á eicau tantu a la saca el corchu cumu a la ganaeria estensiva, pese a que las condicionis ecolóhicas que posei el parqui nu son en prencipiu las mehoris pal esarrollu el alcornocal. Nu ostanti, se da el chascu e que la entensa fraturación natural a la que an siu sometias las rocas i la su posteriol alteración, hazin qu´el alcornoqui alcuentri n´estas tierras unas condicionis suficientis pal su esarrollu (esarrollándusi e horma especial i con una fisonumia mu particulal).

## Monumentus

Endrentu el terrenu el parqui s´alcuentran varius monumentus de gran enterés, cumu son:

* Santuariu la Virhin el Puertu.
* Cueva el Boquiqui
* Acuedutu (Praséncia)

## Estoria

Duranti el añu 2002, el ayuntamientu e la ciá e Praséncia esminció los trámitis pala creación d´un campu e golf nel parahi e Valcorcheru, que hata esi momentu era una hesa e propieá municipal, que se gastaba cumu lugal de recreu polos vecinus de Praséncia. Anti l´alarma social provocá pol el mieu a perdel esti valiosu enclavi natural cercanu a la ciá, se creó una cordinaora: "Valcorcheru: Protéhelu", que estaba integrá pol mas de 40 asociacionis de diversus ámbitus de la via pracentina, asín cumu pol un centenal de presonas a títulu presonal. Esta cordinaora prencipió la petición anti el Conseheru d´Agricurtura i Meyu Ambienti, de declaración de Paisahi Protehiu, valorándusi otras ocionis cumu pol sabulugal, la e parqui periurbanu. Finalmenti lograrun el su propósitu i el 12 d´abril de 2005 i meyanti el Decretu 82/2005, Valcorcheru hue declarau Paisahi Protehiu d´Estremaura.
Valli d'Ambrós (comarca)

El **Valli d'Ambrós** o **El Ambrós** es una comarca estremeña'l norti dela província de Caçris i un valli assitiau al sul del Sistema Central (endrentu dela comarca'l mesmu nombri). Arraya conas comarcas de Las Hurdis i'l Valli del Xerti, i cona provincia de Salamanca ena comunidá utónoma castellanu i leonesa . Posei una puebración d'8.219 abitantis i una superficii de 235 qm². Lo bandean el ríu Ambrós i la Via dela Prata de norti a sul.

## Monicipius
* Abadía
* Aldea-Nueva del Caminu
* Los Bañus
* Las Casas del Monti
* La Garganta
* La Gargantilla
* Ervás 
* Segura de Toru

La su cabecera es Ervás. Cerca d'Abadia s'alcuentra'l puebru abaldonau de Granailla.

## Atijus p'ahuera
*Página oficial del Valli d'Ambrós
*Valli d'Ambrós
Valverdi del Fresnu

**Valverdi el Fresnu** (*Valverdi du Fresnu* ena fala) es un monicípiu la província e Caçris assitiau nel su arrayu norociental, nel enteriol la Sierra e Gata (entri Las Hurdis i la frontera purtuguesa).

En Valverdi el Fresnu, i en heneral, nel valli e Hálima, se palra "A Fala", lengua meyeval con rasgus gallegus i purtuguesis.

La prencipal huenti económica la zona es el aceiti, curtivandu olivus con un produtu d’escelenti caliá. Otras huentis económicas son la ganaeria, l’uva, l’endústria maerera i, en menol proporción, inque crecienti, el setol turísticu-rural.
Velociá de la lus

La **velociá de la lus** nel vaciu es una costanti física universal de valol 299.792.458 m/s (mas o menus 300.000 qm/s). S’escrebi cola letrina c, pola palabra del latín *celéritās* (velociá), i tamién se la conoci cumu la costanti d'Einstein.
Valli del Xerti

El **Valli del Xerti** es una comarca estremeña assitiá nel estremu nororental dela provincia de Caçris i arraya al norti conas provincias d'Ávila i Salamanca, al oesti con el Valli d'Ambrós, pol sul cona ciá de Prasencia i al esti cona comarca La Vera.

## Etimología
El Valli del Xerti hue conocíu hata'l últimu terciu del sigru XX comu Valli de Prasencia. Es alos árabis a quienis se debi el topónimu del ríu i, polo tantu, tamién el dela comarca. El idrónimu *Xerit* se presta a un dobli entrepeteu etimológicu, bien comu "ríu estrechu", bien comu "ríu cristalinu". Desta grafía más antigua el topónimu *Xérit*, s'á tomau el gentiliciu cultu: Valxeritensis, que s'alterna nel su usu conos más comunis de xerteñus, vallensis, u vallixerteñus.

## Lista de monecipius
* Barrau
* Cabeçuela del Valli
* Cabreru 
* Casas del Castañal 
* Xerti 
* Navaconceju
* El Piornal 
* Rebollal 
* Tornavacas 
* El Tornu
* Valdastillas

## Puebración
El Valli del Xerti está hormau pol onci monicipius, agrupaus ena Mancomunidá de Monicipius del Valli del Xerti i que se repartin de horma desigual la puebración vallensi, hormá pol alreol de 13.000 abitantis: Barrau, El Tornu, Rebollal, Casas del Castañal, Cabreri, Piornal, Valdastillas, Navaconceju, Cabeçuela del Valli, Xerti i Tornavacas.

Án desapaiciu algotras puebracionis qu'alo largu dela estoria tamién hormarun parti del conjuntu de monicipius: Asperilla, Osalvu, Peñahorcá, Vadillu i Tabaris.

Al suloesti s'alcuentra la ciá de Prasencia, que si bien no horma parti físicamenti del propiu Valli, á siu tradicionalmenti considerá comu la su cabeça, i ogañu entovía tien un importanti pesu específicu en cuantu a servicius i comu ñúu de comunicacionis.

## Altuestremeñu
Nel Valli del Xerti se palra la modalidá d'estremeñu llamá valxeritensi pol angunus envestigaoris localis.

## Atijus p'ahuera
* Oficina de Turismu del Valli del Xerti
* Valli del Xerti i Garganta los Infiernus
Valverdi de Méria

**Valverdi de Méria** es un monicípiu la província de Baajós, ena Comunidá Autónoma d'Estremaúra (España).

## Geografia
Assitiau a menus de 10 quilómetrus al esti la ciá e Méria, s'alcuentra nuna gran curva e riu Guadiana, entri Las Vegas Artas i las Vegas Bahas.

## Economia
La su economia se basa ena economia agrária i ganaera, lo que hazi que seya un puebru prósperu ebiu a la fertiliá las sus tierras.

## Arqueologia
Ai endícius prerromanus ena zona, i al menus una inita que los valverdeñus huchean 'la pisá la vaca'. En cuantu a los yacimientus romanus, ai angunas villas (casas romanas de descansu i labrança) i un pantanu d'orihin romanu chiqueninu, moélicu en cuantu a la su estrutura, i con tolas partis bien reconocibris pal su estuyu. Tamién quean restus, mu mermaus, duna ermita visigoa, la d'Ureña, parahi que dió nombri a la vecina localiá e Guareña.

## Patrimoñu
En cuantu a monumentus, lo que mas llama l'atención es la su elésia parroquial, d'estilu sevillanu u andalús, lo preba el su campanáriu alicatau d'açulehus mu vistosus. 
Es desaherá en cuantu a grandol, en comparáncia con el grandol del puebru.

Está consagrá a Santa Marina das Aguas Santas, mártil orensana, que solu la trasumáncia u la repuebración qu'el territóriu vivió nel sigru XII, espricotean que la su enfruéncia aiga chegau tan al sul.

## Descrición el Escú Eráldicu Monicipal
Escú e prata, cargau cola crus de la Ordin de Santiagu, de gulis, carçá e sinopri. Al timbri, Corona Rial afechá.

## Atijus
* Páhina el ayuntamientu
Luenga veneciana

El ** venecianu** es una luenga romanci palrá por unus sieti millonis de presonas, ena su mayol parti ena region de Véneto, en Itália, enque desistin minorias en Eslovénia, Croacia, sul de Brasil i ena Comuniá Chipilo, nel estau Puebla, Méjicu, assín comu en otras zonas d'esti estau i el país ondi an emigrau famílias provenientis de Chipilo. 

Inque a vezis es referiu cumu un dialetu el italianu, no provien la idioma italiana, i el véneto posei la su propia morfologia, sintasis i lésicu.

Es palrau en deferentis varieais: los palrantis llaman *venesian* (ital. veneziano, est. venecianu) a la varieá palrá ena ciá e Venécia i gastan la parabra *véneto* pa referil-se a tola luenga, a pesal de la varieá.

El "véneto" hue reconociu oficialmenti cumu luenga el dia 28 marçu el 2007 pol Conseju Regional de Véneto al aprebal la lei e "tutela e valorizzazione della lingua e della cultura veneta" con el alcuerdu d'abati tolos partius de gobiernu i oposicion.

Las varieais mas emportantis son:
* *véneto oriental* (vénetu venecianu) palrau en Venécia i alreoris.
* *véneto ociental* (vénetu veronés) palrau en Verona i ena su província.
* *véneto central* (u centru-meriyonal) palrau enas prov. de Padua, Vicenza, i Rovigo
* *véneto setentrional* (u ven. feltrinu-belunés) palrau en Feltre i Belluno
* *véneto trevisan* palrau ena prov. Treviso i enfluenciau pol véneto setentrional i venecianu.

El restu varieais son palrás huera la Region.

## Ejemplus de deferencias entri el venecianu i la idioma italiana

## Atihus esternus

* Etnologue sobri la luenga veneciana
* Dizsionario.org - Izionáriu e véneto i las sus varieais
* Manual Gramaticałe Xenerałe de ła Łéngua Vèneta e łe só Varianti - Gramática el véneto i las sus varieais (véneto i ingrés)
Villamiel

**Villamiel** u **Villa-Miel** es un monicipiu dela provincia de Caçris (Estremaúra); horma parti dela Comarca de Sierra de Gata, al noroesti dela provincia, cerca del array con Castilla i León, i con Portugal. Endrentu del términu monicipal s'encuentra la pedania de **[[Treveju]]**, assitiá nun picu i estratégicu puntu defensivu coronau pol castillu del mesmu nombri.

## Heugrafia
Alreol esta puebración desistin bellus paisahis, con mucha zona verdi, caminus ruralis, carçás romanas...

Assitiau endrentu la Sierra e Gata, posei un territoriu municipal bastanti grandi, con terrenus labraus, tierras pa animalis (cerdus, ovehas, cabras i vacas), abundanti riqueça en cuantu a verduras i frutas curtivás, güen viñeu i abundantis pies d'olivu.

## Fiestas localis
Las fiestas grandis son las de Santiagu Apóstul, endi el 21 al 25 e huliu. Tamién es fiesta el primel sabau d´agostu, i es la hucheá "Fiesta el Emigranti" cumu omenahi a los emigrantis que se huerun el puebru a Mairil, Cataluña, País Vascu, etc i que güelvin al puebru en vacáncias. Tamién son fiestas emportantis el dia e la Pieá (21 e noviembri) i la Semana Santa se vivi con devoción. Tamién es fiesta grandi el dia e San Pedru Celestinu, patrón de Villamiel, cuya fiesta se celebra el 19 e mayu.

## Turismu
Ai varias casas ruralis nel municipiu, que acohin vesitantis de tolos puntus d´España i Uropa. Se puei ahilal pol varius caminus romanus i ruralis pa recorrel tola zona circundanti al puebru, i chegal a otrus puebrus de la sierra pol estus caminus cumu se hacía antiguamenti pa lleval lechi, harina, aceiti i algotrus produtus.

Ena peania e Trevehu ai restus dun castillu meyeval, asín cumu una aldea e recónditas i esiguas callis, i ermosus parahis.
Posei un nuevu polieportivu, piscinas municipalis, bar de hubilaus, cini, praza e torus de cantera, envidia e tola sierra, callis preciosas, la ermita e la Pieá, la ermita e la Soleá, la Elesia e Santa Maria Madalena, la casa el Deán (palaciu antigu) i una tupa baris con rica gastronumia, ricu vinu i güenas hentis...
Vinuesa

**Vinuesa** es un monicípiu assitiau ena província e Sória, en Castilla i Lión, España. Tini 1.014 abitantis nun ária e 143,05 qm² i una densiá e puebración de 7,09  ab./qm².

## Referencias
Vladimir Lenin

**Vladimir Ilich Ulianov**, llamau normalmenti **Lenin** (10 d'Abril de 1870 - 21 de jeneru de 1924) hue un políticu, filósofu i revolucionariu comunista russu. Derigenti del setol bolcheviqui del Partíu Obreru Socialdemócrata de Russia (POSDR), se convirtió nel prencipal derigenti dela Revolución d'Otubri de 1917. Enantis ya vía participau ena revolución de 1905 i vía estau desterrau en Siberia pol Alejandru III de Russia. En 1917, hue nombrau presidenti del Conseju de Comisarius del Puebru (Sovnarkom), convirtiéndu-si nel primel i mássimu derigenti dela Unión de Repúbricas Socialistas Soviéticas (URSS) en 1922. Políticamenti marxista, las sus contribucionis al pensamientu marxista acebin el nombri de leninismu, o más conocíu comu marxismu-leninismu, ideología socialista que se destendería pola mayol parti del «bloqui comunista» i nel «segundu mundu» duranti la Guerra Fría.

## Atijus p'ahuera
Vocal

## Definición

Una vocal es fisiulohicaenti un son el luengahi umanu que se prouci en hundeandu el airi sin atopaeru dengunu d’estáculus, tuviendu lugal una movición d’abrieru i aluspués d’afechaeru.
Huncionalmenti se llama vocal a aquel son que es escapás d’acupal el centru silábicu, huendu, pol tantu, el son mas abriu endrentu la morfulohia la sílaba.

## Crasificaeru

Las vocalis s’opón fonulohicaenti pol su timbri. En estremeñu, amás, la opusición entri vocalis, lo mesmu qu’en algotras luengas cumu el latín u el ingrés, pola cantiá. El sistema fonulóhicu las vocalis en estremeñu correspón con estas dambas opusicionis.

### Cantiá
Se trata la duración nel emitieru la vocal. Puein sel largas u brevis. Nel andal la habla, las largas audechan dural mas del dobri las brevis, polo que nu s’ebin consieral una vocal larga lo mesmu qu’una brevi redupricá. V. gr.: [me'nu] *menú* enfrontilau a [me'nuː] *menú < menuu* “chicu, dergau”. Las vocalis largas en estremeñu son: /aː/, /eː/, /iː/, /oː/ i /uː/.

### Timbri
El timbri duna vocal se sostriba en dos elimentus cravis la prenunciación: la localización i el grau d’abriura.

#### Localización
Sigún la localización las vocalis puein sel palatalis u antirioris, centralis u velaris u posterioris. La deferéncia se sostriba en si se prenúncia mas alantri u mas aluspués ena boca, tuviendu cumu puntu central u neutral el son a. En estremeñu, las vocalis palatalis son /e/ i /i/ i las velaris son /o/ i /u/. La vocal central es /a/.

#### Grau d'abriura
Sigún el grau d'abriura duna vocal, se puei palral de vocalis mas u menus abrias u afechás. Arrancandu e que la vocal /a/ costitui el grau mas abriu que cohi nuna vocal, las demás vocalis son mas afechás qu'esta. Se puei palral de tres graus nel abrieru la boca: unu de máisima abriura /a/, otru de meya abriura i otru d'abriura mínima. 

Hormi a estus tres graus las vocalis puein sel abiertas, meyas u afechás. 

* Vocalis abiertas. El únicu fonema vocálicu mas abriu es /a/.
* Vocalis meyas. Se realizan con un abrieru meyu i son dos, una palatal /e/ i otra velal /o/.
* Vocalis afechás. Se realizan con un abrieru mínimu la boca. Están la /i/ i la /u/. Dentri damas, la mas afechá es /u/, pol costal con un caraiterísticu rondaeru los lábius.

## Las vocalis en estremeñu
### Sistema fonulóhicus las vocalis en estremeñu
### Alufonus vocálicus
Güiquipedia en galés

La **Wicipedia** es la velsión de Wikipedia en galés. Esminció a huncional el 15 e marçu e 2003 i el 15 e setiembri e 2006 ya tinia mas de 5000 artículus.

## Atihus esternus
* Wicipedia en galés
Wikipedia en italianu

**Wikipedia en italianu** es la eición de Wikipedia en idioma italianu, prencipiá en eneru e 2002.

Inque en húliu e 2005 la **Wikipedia en italianu** tinia menus de 54.000 artículus, en agostu desi añu superó a las eiciones hechas enas wikipedias en español, en purtugués, en olandés i en suecu, convirtiéndusi ena 6ª mayol eición pol númeru d'artículus. La razón prencipal desti liheru incrementu, de 56.000 a 110.000 artículus, hue un bot autumáticu que creó esborraoris al tentu mas de 8.000 municipius españolis nuna operación llamá "Comuni spagnoli". 

A esti proyeutu siguierun otrus, con enhormación de municipius francesis i dalgotrus paisis. Las páhinas creás desta horma eran sempri igualis: una tabra con una veintena datus heográficus i demográficus (nu mu atualizaus, ya que pol sabulugal, los españolis vienin el censu e 2001) el municipiu en custión. De las mas de 110.000 entrás qu'alcanzó la Wikipedia en italianu pol esi altoncis, aprosimadamenti la metá estaba costituia pol esta crasi e páhinas.

## Huentis

## Atihus esternus
* Wikipedia en italianu
Güiquipedia en vascu

La **Wikipedia en vascu** es la eición de Wikipedia nesa luenga. Esminció a huncional el 7 de Noviembri de 2003 i en Noviembri de 2005 superó los 4.000 artículus. El 28 de Mayu de 2006 arcançó los 10.000 artículus. El 15 de Marçu de 2007 superó los 17.000 artículus i el 10 de Setiembri, los 20.000. El 6 d'Abril de 2008 arcançó los 25.000 artículus.
]. El 8 de noviembri de 2010 arcançó los 60.000 artículus. El 18 d'Abril de 2011 arcançó los 70.000 artículus.

El 22 de Mayu de 2011 la Wikipedia en vascu arcançó los 100.000 artículus.
 
## Atihus
* Wikipedia en vascu
Güiquipedia en sicilianu

La **Wikipedia en sicilianu** (*Wikipedia ’n sicilianu*) es la velsión de Wikipedia en sicilianu.
En eneru 2006 esta velsión la Wikipedia superó los 4000 artículus, assitiandu-si nel puestu 74º en grandol pol númeru d'artículus.

## Atihus esternus
*Wikipedia en sicilianu
*Sicilianu ena Wikipedia siciliana
*Lista las Wikipedias
Derive

**Derive** hue un pograma d'algebra computacional (CAS), desarrollau cumu un sucesol de muMATH pol Soft Warehouse en Honolulu, Hawaii, agora pretenecienti a Texas Instruments. 

Derive hue creau en muLISP, i la su primel velsión nel mercau apaició en 1988. Endi altonci i hata el añu 2006, Derive acontinó siendu desarrollau, siendu la su úrtima velsión la 6.1. (compatibri solu con Windows 2000/XP).

El 29 de júniu de 2007 Texas Instruments Inc. dexó de vendel Derive.

Derive huncionaba enos sistemas Windows i DOS, i entovia oi se gasta abondu pa propósitus educativus. 

## Bibliografia
* Jerry Glynn, *Exploring Math from Algebra to Calculus with Derive, A Mathematical Assistant*, Mathware Inc, 1992, ISBN 0-9623629-0-5
* Leon Magiera, *General Physics Problem Solving With Cas Derive*, Nova Science Pub Inc 2001, ISBN 1-59033-057-9

## Atijus esternus
* Páhina web de Derive (en ingrés)
* Páhina web de Derive Europa (en ingrés)
* Calificación de Derive (en ingrés)
Dia

Se llama **dia** (el latín "dies") al tiempu que tarda la Tierra en repial 360 graus alreol el su ehi. Se trata duna horma e miil el tiempu &mdash;la primel que tuvu el ombri&mdash; inque el esarrollu e l'astronumia á muestrau que, sigún seya la referéncia que se gasti pa miil un hiru, se trata e tiempu solal u e tiempu sidéreu &mdash;el primeru toma cumu referéncia al Sol i el segunderu a las estrellas&mdash;. Nel chascu en que nu se acompañi el términu "dia" con otru vocablu, ebi entendelsi cumu dia solal meyu, basi el tiempu cevil, que se devii en 24 oras, de 60 minutus i 3600 segundus (60 segundus pol minutu). Es izil, un dia cuenta con 86.400 segundus.

## Dia solal meiu

Es el gastau pa tolos asuntus cotidianus. Se defini cumu el tiempu que tarda el Sol en culminal dos vezis consecutivas nel meriyanu el oservaol, sigún un promeyu anual.

Cola mesma referéncia, el Sol, se tiini el añu tropical u añu trópicu, tiempu que s'enraba la Tierra nel su movimientu anual. Nun añu trópicu la Tierra da 365,242189 güertas alreol el su ehi i, pol tantu, un añu trópicu dura 365,242189 dias solaris meyus.

## Dia sidéreu

Tamién llamau dia sideral, es el tiempu que trascurri entri dos tránsitus sucesivus el equinoccio meyu u, de manera equivalenti, es el tiempu entri culminacionis sucesivas duna estrella nel meriyanu local. Pa un oservaol concretu el dia sidéreu prencipia cuandu el puntu Aries bandea el su meriyanu.

Nun añu trópicu la Tierra da 365,242189 güertas alreol el su ehi respeto al Sol, peru respetu a las estrellas da una güerta mas: 366,242189. Se puei conseguil una aprosimación suficientimenti güena el valol el dia sidéreu:

:*1 añu trópicu = 365,242189 dias = 8.765,8125 oras
:*1 dia sidéreu = (8.765,8125 h/366,242189) = 23,9345 oras

El dia sidéreu resurta sel argu menol de 24 oras: 23o 56m 4s, aprosimadamenti.

En astronumia oservacional se gasta el tiempu sidéreu. Supongamus que oi aliniamus una estrella i escrebimus la ora. Mañana la estrella arcançará la mesma aliniación unus 3m 55,9s enantis.

Pol otra parti, ai que deferencial entri el períu e repiu e la Tierra respetu a las estrellas i el dia sidéreu propiamenti iziu. Al sel el equinoccio meyu un puntu móvil ebiu a la precesión, el dia sidéreu es 0,0084 segundus mas cortu qu'el períu rotacional respetu a las estrellas.

Sintetizandu:

:*Períu rotacional respetu a las estrellas: 23o 56m 4,0989s
:*Dia sidéreu (meyu): 23o 56m 4,0905s

## Atijus p'ahuera

* Carculaol el númeru e dias, mesis i añus entri dos fechas (ingrés).
* Duración de día (ingrés).
Diziembri

**Diziembri** [diðjembɾi] (del latín *Decembrem* [dɛˈkɛmbrɛm] "(mes) dézimu") o **Avientu** es el duodézimu (i úrtimu) mes el añu nel calandáriu gregorianu i está holmau pol trentiún dias. El su nombri deriva de bel siu el dézimu mes el calandáriu romanu.

## Acontecimientus en Diziembri

* 6 diziembri 1810: el religiosu Don Miguel Hidalgo y Costilla declaró la abolición de la escravitú ena ciá de Guadalajara, Jalisco, Méjicu.
* 14 diziembri 1830: naci en Manzanillo, Cuba, el Mayol General Bartolomé Masó Márquez, úrtimu presienti la República en Armas.
* 6 diziembri 1978: s'apreba pol referendum la Costitución Española.
* 10 diziembri 2006: espena Augusto Pinochet en Santiago, Chili.
* 8 diziembri: dia la Vilgin Maculá (Inmaculá Conceción).
* 12 diziembri: se celebra el Dia la Vilgin de Guaalupi.
* 21 diziembri: nel emisfériu sul es el solsticiu Veranu; i nel norti, el solsticiu Ibielnu.
* 25 diziembri: dia Naviá.
* 25 diziembri: fiesta la lus romana.
* 26 diziembri: dia San Esteban, primel márti cristianu.
* 28 diziembri: Dia los Santus Inocentis. 
* 31 diziembri: úrtimu dia el añu el calandáriu gregorianu.
Vincent Van Gogh

**Vincent Willem van Gogh**, nolmalmenti **Vincent van Gogh**, (30 Marzu e 1853 - 29 Húliu e 1890) hue un pintol olandés.

Endispués d'ahodical en angunus labutus, abogó pol golvelsi artista. Se hue a vivil a París col su helmanu, Theo, que hue un tratanti e arti i tuvu conocéncia de abondus artistas famosus que l'ayuun i l'enfruenciun. Duranti la su vía escrebió numirosas cartas a Theo i esti las emburacó toínas. En estas cartas, Van Gogh escrebi al tentu los sus huertis sentimientus pola vía i el arti.

Se muó a la ciá de Arles i vivió con algotru artista, Paul Gauguin. Dambus los dos dicutían alicuandu i una mihina aluspués, Vincent se cuertó un cachinu e la su oreha i se l'indirgó a una prostituta. Los sus pobremas mentalis se gorvierun tan enteosus, c'ubió de sel entelnau nun estitutu mental. 18 mesis endispués se hirió gravienti cuna pistola i espenó alogu dos días. Theo estuvu mu ahuncau pola muerti el su helmanu; se pusu seriaenti enfermu i espenó tamién alogu seis mesis.

Van Gogh namás vendió un cuairu ena su vía puna mísiri cantiá de dineru, peru uguañoti, el su labutu es famosu en tol mundu.

## Enlacis esternus
* Museu Van Gogh d'Amsterdam
* Labutu compretu e Vincent van Gogh 

## Atihus
Domiñu Púbricu Idráulicu

El **"Domiñu Púbricu Idráulicu"**, es dizil, el domiñu púbricu enos rius, está hormau pol propiu cauci el riu (la máisima crecia el riu conocia, hormau a la su vezi pol propiu riu, i pola ribera).

## Zonas

* **Riu**

* **Cauci:** Terrenu entri la máisima crecia el riu i el estau atuál

* **Domiñu Púbricu:** Comprendi tantu el riu, cumu la ribera.

* **Selvidumbri:** Tiini un longol de 5 metrus dendi el arrayu el domiñu púbricu, paralelu al riu. Esta zona se cria con el fin de que cualisquiel presona puea dil huntu al riu sin pasal pol terrenu privau (pol esta razón, eberá estal libri).

* **Zona e pulicia:** Terrenu paralelu al riu, con un anchón de 100 metrus. Nesta zona es mestel piil premisu pa costruil.
Domiñu Púbricu Marítimu-Terrestri

El **domiñu púbricu marítimu-terrestri** es el terrenu assitiau entri la praya i la zona económica (u pratahorma entelcontinental), i que comprendi la ribera el mari, el mari territorial i la zona económica. Amás, ai un conhuntu e tierras qu'estarán condicionaus pol domiñu púbricu, sigún seya el longol a esti (selvidumbris).

## Zonas:

**Ribera la mari:* Endi el prencipiu la praya hata la línia e bahamari (máisimu retrocesu el mari).

**Mari territorial:* Zona con una estensión de 12 millas náuticas partiendu dendi la línia e bahamari mari p'adrentu. Esta zona es parti el pais.

**Zona económica u pratahorma entelcontinental:* S'alcuentra entri la línia e bahamari i 200 millas náuticas en direción al mari. La zona ya nu es propiamenti el pais, peru lo alcuentrau aquí sí es suyu.

## Selvidumbris:
**Selvidumbri d'acesu al mari:* Cualisquiel presona ebi puel entral nel mari, asínque esti ebi tenel una seri d'acesus transitabris.

**Selvidumbri e tránsitu:* Cualisquiel presona ebi puel dil a la praya sin tenel que entral en terrenu privau. El longol ménimu dendi la ribera el mari sedrá e 6 metrus, i el máisimu, 20. Aquí está atarugau costruil, únicamenti se premitin los paseus marítimus.

**Selvidumbri e proteción:* El longol es de 100 a 200 metrus partiendu la ribera el mari, i está atarugau costruil eificius resiencialis u otelis, costruil vias entelurbanas, tendius aéreus de línias d'arta tensión, vertius, publiciá...

**Zona d'enfruéncia:* Zona a 500 metrus la ribera el mari ena que desistin varias limitacionis.
Domiñu Púbricu Viariu

El **domiñu púbricu viariu**, es izil, las carreteras i autuvias, está hormau pol diversas zonas, sigún seya el longol a la carçá, u a las aristas esterioris la espranación.
Los datus aquí puestus son pa carreteras nacionalis (en España), pa carreteras autunómicas, los datus aquí espresaus puein cambeal (dependi el lugal i el datu).

## Zonas:

**- [[Carçá|Carçá]]:** Lugal p'ondi circulan los veículus, i qu'está hormá polus carrilis i los arcenis.

**- Aristas Esterioris la Espranación:** Es a partil d'ondi nu á siu mestel cambeal el terrenu pa costruil la carretera.

**- El Domiñu púbricu** quea arrayau a 8 metrus en autuvia i 3 en carretera e las aristas esterioris la espranación, a dambus dos laus.

**- La zona e Selvidumbri** nu se espropia, peru está ataragau costruil u prantal árvus, enque sí se puei cautival. Comprendi hata 25 metrus en autuvia i 8 en carretera, endi las aristas esterioris la espranación.

- Pol úrtimu, ena **zona d'afeción** tapocu s'espropia, peru nesti chascu, es mestel un premisu pa costruil. Chega hata 100 metrus en autuvia i 50 en carretera endi las aristas esterioris la espranación.
Don Álvaru

**Don Álvaru**  es un monecipiu estremeñu assitiau ena provincia de Badajós.

Tien alreol de 700 abitantis, repartius nuna superfici e 32 qm², lo que hazi que la su densidá de puebración seya dunus 19,78 ab./qm².

## Referencias
Dimitri Mendeleev

**Dimitri Ivanovich Mendeleev** (8 hebreru de 1834, en Tobolsk - 2 hebreru de 1907, en San Petersburgu). Químicu rusu, criadol de la Tabra periúdica e los elementus.

Acupósi e pobremas químicu-físicus relacionaus col espetru d'emisión de los elementus, acontinandu los labutus d'analís espetral de Bunsen i Kirchoff. Atelminó volúmenis específicus i analidó las condicionis licuefación de los gasis, endigual qu'el orihen de los petróleus.

La su envestigación prencipal dio nacéncia al enunciau de la lei perióica e los elementus, basi el sistema perióicu, al que s'audecha huchealu col su nombri. En 1869 espubricó el su libru "Prencípius de química", nel que cuaharingó la su lei i criaba la T.P.

## Atijus p'ahuera
Duruelo de la Sierra

**Duruelo de la Sierra** es un monicípiu assitiau  ena província e Sória, en Castilla i Lión, España. Tini 1473 abitantis nun ária e 44,84 qm² i una densiá e puebración de 32,85 ab./qm².
Embalsi d'Alanhi

El **embalsi d’Alanhi** está holmau pol una presa d'ormigón inaugurá en 1992, enas cercanias la localiá pacensi d’Alanhi, a  al sul de Méria. 

Está assitiá nel riu Matachel, prósimu a la su desembocaura en riu Guadiana. Desta holma, preteneci el su cudiau a la Confederación Idrugráfica e Guadiana.

La presa d’Alanhi es una presa e graveá e  de capaciá, si bien, enos úrtimus nuevi añus, la meya e volumin d’áugua embalsá á siu e  (el 55,16% el total). Ocupa una superfici e 5144 etárias, i hue costruia con el fin de destinal el áugua a irrigacionis de curtivus cercanus a la vega e Guadiana.

Ena su costrución anegó angunas casas assitiás ena zona mas baha d’Alanhi, asín cumu la pedania Los Paharis, pretenecienti a la mesma villa. Con el fin de correhil esta pobremática, se llevó a cabu el realohu de las presonas afetás nun bárriu nuevu assitiau ena carretera la Çarça.

Enas sus orillas se premiti la pesca con licéncia d’especis talis cumu la carpa, el lúciu u el black bass. Esti úrtimu s’alcuentra nun ábitat mu favorabri ebiu a qu’el embalsi posei una tupa vehetación bahu las sus áuguas.
Emisfériu

**Emisferiu** son ca una e las metais en qu'un pranu que pasa pol el su centru devii una esfera. La parabra viini el griegu: *hemi* = meyu; *sphera* = esfera.

Ena Tierra, se consieran los emisferius a partil de la Línia el Ecuaol, inque en realiá nu es una esfera perfeta. Al norti, el llamau *emisferiu boreal* u *emisferiu norti*, i al sul el llamau *emisferiu austral* u *emisferiu sul*.

Al mesmu tiempu, a partil el Meriyanu e Greenwich (lonhitú 0°), se devii a la Tierra nun *emisferiu oriental* i un *emisferiu ociental*, inque realmenti ca unu e los meriyanus posibris partiria la Tierra en dos emisferius (nu solu el de Greenwich). 

Los mesmus concetus s´aprican a la esfera celesti.
Endelexeia

**Endelexeia** (en griegu *Ενδελέχεια*, prenunciau *endeléhia*) es una banda rock griegu. 

## Estória
Los sus primerus biembrus se conocierun al prencípiu la décaa los 80. El su primel discu omónimu hue espubricau nel sellu *Eros music* nel 1994. Dendi altonci án espubricau 6 discus mas nel sellu discugráficu *FM records*.

## Miembrus
* *Δημήτρης Μητσοτάκης* (Dimítris Mitsotákis): letras, bateria, vozis.
* *Δημήτρης Λεοντόπουλος* (Dimítris Leondópulos): quitarra acústica.
* *Αντώνης Δημητρίου* (Andónis Dimitríu): quitarras elétricas, vozis.
* *Ανδρέας Βαιτούδης* (Andréas Vetúdis): tecrau, *samples*, soniu.
* *Γιώργος Κουλούρης* (Yórgos Kulúris): bahu.

## Discοgrafia
* 1994. *Ενδελέχεια*.
* 1996. *Είναι εδώ... ο,τι είναι και πιο πέρ*α.
* 1997. *Βουτιά από ψηλά*.
* 1999. *Χάρτινες σαΐτες*.
* 2001. *Στα σύνορα της μέρας*.
* 2003. *Μια πεταλούδα που ξεφεύγει*.
* 2005. *Μέσα μου κριβόνται άλλοι*.

## Atihus
Páhina oficial d'Endelexeia
Jeneru

**Jeneru** [he'neɾʊ] (del latín *Ianuarium* [jaːnʊˈaːrɪʊm] "mes Janu") o **Aneru** [a'neɾʊ] es el primel mes del añu nel calandariu gregorianu i tien trentiún días. El su nombri dimana del dios Janu (*Ianus* en latín), quien es representau con dos caras: duna manu, l'espíritu delas puertas, del'otra, l'espíritu del prencipiu i la fin (la mirá palo de patrás i pal hoturu).

Sin embargu, jeneru no tien síu siempri'l primel mes del añu: l'antigu añu delos romanus tenía dies mesis i 304 días namás, i escomençava con *Martius*, el mes endedicau al dios Marti que n'estremeñu mentamus *Marçu* i representa'l tercel mes del calandariu d'ogañu. Las estorias cuentan que hue nel añu 713 a.C. quandu'l rei Numa Pompiliu, sucessol de Rómulu, añidió los mesis de jeneru i hebreru al calandariu pa assín poel acompretal l'añu lunal (355 días).

Hata'l 1752, el Reinu Uníu i las sus colonias mantuvun el 25 de marçu (9 mesis más antis del 25 de diziembri) cumu'l primel día del añu. Russia prencipiava l'añu l'1 de marçu hata'l siegru XV i l'1 de setiembri hata l'añu 1700, quandu'l çar Pedru I movió l'escomiençu del añu pal 1 de jeneru.

La Igresia Católica endedica'l mes de jeneru al Niñu Jesús i al su nombri.
Entrena

**Entrena** es un monicípiu assitiau en La Rioja, España a una destáncia e 12 qm e Logroñu, la su capital. Tiini 1.451 abitantis nun ária e 21,03 qm² i una densiá e puebración de 69,00 ab./qm².
Augusta Emerita

**Augusta Emerita** es el nombri romanu dela ciá de Méria, ena provincia de Badajós, Estremaúra.

Hundá nel 25 eC, hue la capital dela provincia romana de Lusitania (una las 3 provincias dela Hispania romana) i llegó a sel unu los centrus colturalis más importantis del mundu romanu.

## Tamién guipal
* Méria
Embalsi e Proserpina

**Proserpina** es un embalsi assitiau a unus  del cascu urbanu e Méria hormau pol una presa romana nel regachu Las Pardillas, afluenti el riu Alhucén.

El güen estau el embalsi es ebiu a que, aluspués de la caia el Empériu romanu, cambeó la su hunción d’abastecimientu d’Emerita Augusta (meyanti el acuedutu romanu Los Milagrus) pol otrus finis, colo que s’acontinó cudiandu i moificandu. 

Cabi destacal que se trata el embalsi artificial d’epoca romana mas grandi conociu nel mundu mediterráneu. La presa cuenta con  de longol i  de hondu, i es escapás d’embalsal alreol los .

## Urbaniçacionis
Dos urbaniçacionis emeritensis compartin el embalsi e Proserpina (Urbaniçación Proserpina i Cuartu l’Albuera), queandu deseparás pola presa romana.

A pesal d’estal tan huntas, i a  del centru la ciá, son una tupa las deferéncias desistentis entri estas dos urbaniçacionis (en gran parti pol disponel la Urbaniçación Proserpina d’una asociación de vizinus, i Cuartu l’Albuera nu): mentris las callis de la Urbaniçación Proserpina estás asfaltás, s’án solucionau los pobremas del tendiu elétricu i cañerias, i s’á comunicau la urbaniçación cola ciá grácias a una línia d’autubús (inque solu ena epoca estival, cuandu la zona triplica la su puebración), dendi el Cuartu l’Albuera piin qu’el Ayuntamientu e Méria se haga cargu d’estus pobremas, entovia sin solucional.

## Eifícius i servícius
* Museu el Áugua: assitiau unta la zona e baris, parti e mayol afluéncia e henti (pol sel un lugal perfetu pal bañu), es un eifíciu moelnu gastau pa espricoteal cúmu se abastecia d’áugua una ciá romana.
* Eifíciu la Crús Roha
* Elésia e Proserpina
* Club de campu "Tiro de Pichón"
* Camping Proserpina

## Huentis

## Atihus
* Estau el embalsi e Proserpina
* www.turismoextremadura.com
* www.traianus.rediris.es
Esiodu

**Esiodu**, () (s. VIII e. C.), hue, unta Omeru, unu los puetas mas apreciaus la literatura griega.

Tolo que se sabi con seguráncia sobri la su via es lo que él mesmu cuenta enos sus puemas. Su pairi abitaba en Cumas, ena Eólia, ondi poseia un pequeñu negóciu navegación. Arruinancau, gorvió pa Beócia, lugal los anti suyus pasaus. Aina, en Ascra, se eicó al cautivu la tierra.

Aluspués de moril, el pairi ehó las sus tierra pa Esiodu i pa su helmanu Persi. Ena partiha los bienis, Esiodu se vidu prehudicau pol helmanu, que tinia sobolnau a los huezis. Esta polémica con el helmanu hue el motivu que le llevó a escrebil una las sus grandis obras, *Los trebahus i los dias*. Amás el trebahu nel campu, Esiodu s’iba hechu aedu embahu el ispiraeru las Musas, hormi el própiu autol cuenta ena *Teugonia*.

Sigún se tresmiti, participó nun conculsu d’aedus i otuvió la vitória. Espenó en Ascra i las sus zenizas remanecierun en Orcómunu, ondi le rindidun onoris cumu si huera siu hundaol la ciá.

## Obra

Las sus obras, cumu las d’Omeru, huerun ohetu d’estuyu dendi el sigru IV e. C. Es el gran i primel moralista la relihión griega, ya que pusu pol escritu tol cuelpu mitulóhicu tresmitiu hata el intri oralmenti. La su obra hue pilal hundamental pal basaeru el escrebieru los mitugrafus posterioris crásicus. A farta dun libru sagrau la relihión griega, la *Teugonia* d’Esiodu hue lo mas autau a libru sagrau que tuvun los griegus.

Las obras que se conselvan enteras son:
* *[[Teugonia]]*
* *[[El escú d’Eracli]]*
* *[[El trebahu i los dias]]*

Amás destas obras se conselvan numirosus framentus cumu:
* *Catalogu las muheris* u *Eeas*
* *Grandis Eeas*
* *Voa de Cei*
* *Melampódia*
* *Decensu e Pirítou*
* *Dátilus ídius*
* *Consehus de Quirón*
* *Grandis trebahus*
* *Astrunomia*
* *Ehímiu*
* *El holnu* u *Los alfarerus*

Se l’atribuin amás puemas cumu *La ornitumancia*, *Los velsus mánticus* i *Las espricacionis los prodíhius*, anque se sabi que nu son rialmenti suyus.

## Biblografía
* Hesíodo (1997), *Obras y fragmentos: Teogonía. Trabajos y días. Escudo. Fragmentos. Certamen*, Madril: Eitorial Gredos. ISBN 978-84-249-3517-7.

## Atijus p'ahuera
* Graecia antiqua, sobri Esiodu
Estación d'autubusis

Una **estación d'autubusis** es una istalación ena que los autubusis chegan i s'aballan a deferentis lugaris. 

Una estación d'autubusis está hormá prencipalmenti pol un eificiu (ondi s'alcuentran la direción, las taquillas, i otrus servicius, cumu cafeterias u tiendas, i es lo que la deferéncia duna pará d'autubusis) i unas dársinas, enas que los pasaherus subin i bahan al autubús.

Las estacionis d'autubús puein pretenecel al trasporti privau (propieá duna impresa) u púbricu.

Pol otra parti, sigún vaigan a sel gastás, las estacionis d'autubusis puein sel:

* Urbanas, siendu gastás pol autubusis que van i vienin de la mesma ciá (u puebrus i ciáis cercanus). 
* De gran longol, cuyus autubusis tiinin el su destinu i la su proceéncia mu largus.
* Entelchambaoris, ondi se dan los dos chascus anterioris, i que polo heneral, tamién está comunicau con angún otru meyu e trasporti ebiu al gran númeru d'usuárius que gastan estas istalacionis.

La mayol estación el mundu es la Estación Central de Tel Aviv. Abierta en 1993, tiini una superfici e 44.000 m².

## Atihus esternus

*Puertal al tentu el mundu el autubús
*Estación d'autubusis de Caçris